### Beslutning

Godkendt.

### Sagsfremstilling

## Resume og sagens baggrund

Den nye kommunalbestyrelse skal i 2022 formulere og godkende ny 4-årig Arbejdsmarkedspolitisk strategi, som gælder for perioden 2022-2025. Strategien er fremkommet efter et strategisk seminar med deltagelse fra kommunalbestyrelsen, eksterne interessenter og samarbejdspartnere samt direktionen. Ved efterfølgende drøftelser i Unge- og Beskæftigelsesudvalget er der arbejdet med mål og pejlemærker, som indgår som en vigtig del af det første udkast til overordnede strategi for de næste 4 år.

## Indstillinger

Direktøren indstiller, at Unge- og Beskæftigelsesudvalget indstiller til Økonomiudvalget og Kommunalbestyrelsen:

1. At udkast til ny Arbejdsmarkedspolitiske Strategi 2022-2025 godkendes.
2. At udkast til ny Arbejdsmarkedspolitisk Strategi 2022-2025 godkendes som formelt grundlag for Beskæftigelsesplan 2023.

## Behandling

Direktionen, Unge- og Beskæftigelsesudvalget, Økonomiudvalget, Kommunalbestyrelsen.

## Sagsfremstilling

En del af Kalundborg Kommunes overordnede, strategiske planlægning og interessevaretagelse i forhold til erhvervsudvikling, uddannelse og rekruttering af arbejdskraft er, at der hvert 4. år formuleres en ny 4-årig Arbejdsmarkedspolitisk Strategi. Det er den nye kommunalbestyrelse, som skal godkende strategien.

Der lægges op til en dynamisk og agil strategi, hvor fokus er på de langsigtede strategiske styrker, udfordringer, muligheder og trusler samt de strategiske principper, mål og pejlemærker for indsatserne. Dermed skal strategien give mulighed for løbende at kunne målrette og prioritere indsatser og handlinger, så de afspejler ændringer i behov og muligheder. Strategien vil dermed give Unge- og Beskæftigelsesudvalget og Kommunalbestyrelsen mulighed for løbende at foretage politiske prioriteringer og økonomiske investeringer målrettet lokale behov, f.eks. i det årlige budget.

Lovkravet om, at kommunalbestyrelsen hvert år skal godkende en beskæftigelsesplanen inden 31. december (beskæftigelsesplan kan godt have flerårigt sigte) forventes at forsvinde med anden delaftale om nytænkning af beskæftigelsesindsatsen. Det nye lovgrundlag vil dog forventelig først træde i kraft 1. januar 2023. Det betyder, at Styrelsen for Arbejdsmarked og Rekruttering fortsat fastholder, at kommunerne skal udarbejde en beskæftigelsesplan for 2023. Administrationen anbefaler derfor, at Arbejdsmarkedspolitisk Strategi samtidig godkendes som Beskæftigelsesplan for 2023, da strategien fuldt lever op til kravene til en beskæftigelsesplan.

En vigtig del af processen har været at sikre råderum for lokalt input inden for inden for de lovbestemte rammer. Derfor er der afholdt et strategisk seminar den 25. april 2022, hvor kommunalbestyrelsesmedlemmer, vigtige eksterne interessenter og samarbejdspartnere og direktionen fik mulighed for at mødes og drøfte retningen i fællesskab.

Unge- og Beskæftigelsesudvalget besluttede den 2. marts 2022, ifølge den godkendte procesplan, at administrationen skulle samle op på input på seminaret og på baggrund heraf fremlægge et udkast til Arbejdsmarkedspolitisk Strategi til godkendelse i august 2022. En vigtig del af udvalgets proces henimod præsentation af det første udkast til Arbejdsmarkedspolitisk Strategi 2022-2025 har også været, at udvalget undervejs i processen har arbejdet med at sætte mål og pejlemærker, der indgår som en vigtig del af strategien.

Som aftalt på mødet i Unge- og Beskæftigelsesudvalget den 8. juni 2022, får udvalget på august-mødet mulighed for at drøfte endnu mere i dybden, bl.a. hvad kan udvalgte pejlemærker indeholde af tiltag i praksis.

Udkast til ny Arbejdsmarkedspolitisk Strategi 2022-2025 er vedlagt som bilag.

## Økonomiske konsekvenser

Ingen.

### Sagens forløb

27-06-2022 Direktionen
Anbefales.
10-08-2022 Unge- og Beskæftigelsesudvalget

Udkast til strategi justeres efter de faldne bemærkninger.

Sagen genoptages på næste møde.

12-09-2022 Unge- og Beskæftigelsesudvalget
Anbefales.
12-10-2022 Økonomiudvalget
Anbefales.